CELEX: 62011FN0101
Language: sl
Date: 2011-10-10 00:00:00
Title: Zadeva F-101/11: Tožba, vložena 10. oktobra 2011 – ZZ proti Parlamentu

7.1.2012   
            
            
               SL
            
            
               Uradni list Evropske unije
            
            
               C 6/25
            
         Tožba, vložena 10. oktobra 2011 – ZZ proti Parlamentu
   (Zadeva F-101/11)
   2012/C 6/45
   Jezik postopka: francoščina
   
      Stranki
   
   
      Tožeča stranka: ZZ (zastopnik: E. Boigelot, odvetnik)
   
      Tožena stranka: Evropski parlament
   
      Predmet in opis spora
   
   Predlog za razglasitev ničnosti odločbe komisije za javni natečaj EPSO/AD/188/10 - TOLMAČI za BOLGARSKI JEZIK (BG) z dne 30. junija 2011 o neuvrstitvi tožeče stranke na rezervni seznam navedenega natečaja in odškodninski zahtevek za nepremoženjsko in premoženjsko škodo.
   
      Predlogi tožeče stranke
   
   
               —
            
            
               Odločba komisije za javni natečaj EPSO/AD/188/10 – TOLMAČI za BOLGARSKI JEZIK (BG) z dne 30. junija 2011, sprejeta po ponovni preučitvi preizkusov tožeče stranke, o potrditvi njenih rezultatov, in, posledično, odločba o neuvrstitvi tožeče stranke na rezervni seznam, naj se razglasita za nični;
            
         
               —
            
            
               odločba komisije za javni natečaj EPSO/AD/188/10 – TOLMAČI za BOLGARSKI JEZIK (BG) z dne 31. maja 2011 o uvrstitvi tožeče stranke na rezervni seznam navedenega natečaja, naj se razglasi za nično;
            
         
               —
            
            
               vsa dejanja komisije, opravljena po tem, ko so nastopile zatrjevane nepravilnosti, naj se razglasijo za nična;
            
         
               —
            
            
               toženi stranki naj se naloži plačilo odškodnine za nepremoženjsko in premoženjsko škodo ter škodo, povzročeno karieri tožeče stranke v znesku 15 000 EUR, ki se lahko med postopkom zviša ali zniža, skupaj z obrestmi po 7-odstotni letni obrestni meri od datuma vložitve te tožbe;
            
         
               —
            
            
               Evropskemu parlamentu naj se naloži plačilo stroškov.